Around The World Live
Around The World Live — ბრიტანული მძიმე როკ ჯგუფ Deep Purple-ის DVD დისკების კრებული, რომელიც 4 დისკისგან შედგება. კრებული 2008 წლის 19 მაისს გამოიცა. მასში შეტანილია ჯგუფის რამდენიმე კონცერტი, რომელიც მათ მსოფლიოს სხვადასხვა კუთხეში გამართეს 1995-2008 წლებში, 2 დოკუმენტური ფილმი ჯგუფის ცხოვრების შესახებ (1969-1999 და 1969-2007 წლებში) და ინტერვიუები ჯგუფის წევრებთან. კონცერტებიდან აღსანიშნავია 2002 წლის შოუ ინგლისში, ქალაქ ბირმინგემის NEC Arena-ზე. ამ დროისთვის Deep Purple-ში კლავიშებზე უკვე დონ ეირი უკრავდა, მაგრამ აღნიშნულ კონცერტზე, სიმღერა „Perfect Strangers“-ის შემდეგ დონ ეირისთან ერთად უკრავდა ჯონ ლორდიც.